**Ministru kabineta rīkojuma projekta**

**“Par finansējuma piešķiršanu Veselības ministrijai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par finansējuma piešķiršanu Veselības ministrijai” mērķis ir piešķirt vienreizēju finansējumu SIA “Rīgas Austrumu klīniskās universitātes slimnīca” aprīkojuma iegādei. Rīkojums stājas spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 03.05.2016. rīkojums Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” 79. punkts, likuma “Par valsts budžetu 2018. gadam” 64. pants paredz, ka programmas “Valsts aizsardzība, drošība un integrācija NATO” izlietojumu nosaka Ministru kabinets. Finansējuma piešķiršana Veselības ministrijai un SIA “Rīgas Austrumu klīniskā universitātes slimnīca” nepieciešama, lai nodrošinātu atbalstu uzdevumu izpildē Nacionālo bruņoto spēku un sabiedroto vienību karavīriem, ņemot vērā Nacionālo bruņoto spēku plānoto pieaugumu un lielāka skaita sabiedroto valstu karavīru izvietošanu valsts teritorijā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SIA “Rīgas Austrumu klīniskā universitātes slimnīca” (turpmāk – RAKUS) ir lielākā daudzprofilu ārstniecības iestāde Latvijā, kas nodrošina daudzpusīgu diagnostiku un plašu stacionāro ārstēšanu. RAKUS vairākkārtīgi ir piedalījusies civilmilitārajās apmācībās kopā ar Nacionālo bruņoto spēku un sabiedroto vienību karavīriem, testējot RAKUS algoritmus liela pacientu pieplūduma gadījumā ar sarežģītām traumām un pacientiem smagā stāvoklī ar komplicētām medicīniskajām problēmām. RAKUS spēj nodrošināt medicīnisko palīdzību pacientiem politraumu un apdeguma gadījumos, ķirurģiskajiem pacientiem un pacientiem citos sarežģītos gadījumos, kas civilmilitārās sadarbības ietvaros varētu tikt izmantota arī sabiedroto karavīru kvalitatīvas veselības aprūpes nodrošināšanā.RAKUS nepieciešama ultrasonogrāfijas (turpmāk – USG) iekārta ar augstu izšķirtspēju, kas aprīkota ar darbam nepieciešamajām programmām, printeri, vismaz trijām dažādas funkcionalitātes zondēm. Izmaksas plānotas 105 000 *euro* apmērā. Komplektā ietilpst multifunkcionāls krēsls dažāda profila izmeklējumiem, kura izmaksas plānotas 5 000 *euro* apmērā. Lai nodrošinātu RAKUS nepieciešamā medicīniskā aprīkojuma iegādi un uzlabotu Nacionālo bruņoto spēku un sabiedroto vienību karavīru medicīnisko problēmu diagnosticēšanu un veselības aprūpi, Veselības ministrija Aizsardzības ministrijai lūdz piešķirt finansējumu 110 000 *euro* apmērā.Normatīvais akts paredz piešķirt Veselības ministrijai 110 000 *euro* RAKUS plānoto pasākumu atbalstīšanai no Aizsardzības ministrijas 2018. gada budžeta līdzekļiem.AM noslēgs vienošanos ar Veselības ministriju, paredzot RAKUS piešķirtā finansējuma izlietojuma kontroli un nosakot RAKUS atbildību par grāmatvedības datu pareizību un finanšu līdzekļu izlietojumu atbilstoši plānotajam. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Veselības ministrija un SIA “Rīgas Austrumu klīniskās universitātes slimnīca”  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  |  |  |  |  |  |   |
| 1.3. pašvaldību budžets |  |  |  |  |  |  |   |
| **2. Budžeta izdevumi** | **0** | **110 000** | **0** | **0** | **0** | **0** | **0** |
| 2.1. valsts pamatbudžets | **0** | 110 000 | **0** | **0** | **0** | **0** | **0** |
| 2.2. valsts speciālais budžets |   |   |   |  |   |  |  |
| 2.3. pašvaldību budžets |   |   |   |  |   |  |  |
| **3. Finansiālā ietekme** | **0** | **-110 0000** |  | **0** |  | **0** | **0** |
| 3.1. valsts pamatbudžets | 0 | **-110 0000** |  | 0 |  | 0 | 0 |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 110 0000 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu medicīnisko problēmu diagnosticēšanu un veselības aprūpi Nacionālo bruņoto spēku un Sabiedroto vienību karavīriem, piešķirt Veselības ministrijai budžeta apakšprogrammā 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” no Aizsardzības ministrijas budžeta apakšprogrammas 22.12.00 “Nacionālo bruņoto spēku uzturēšana” finansējumu 110 000 *euro* apmērā medicīniskā aprīkojuma iegādei SIA “Rīgas Austrumu klīniskās universitātes slimnīca”.RAKUS ir nepieciešama USG iekārta ar augstu izšķirtspēju, kas aprīkota ar darbam nepieciešamajām programmām, printeri, vismaz trijām dažādas funkcionalitātes zondēm. Izmaksas plānotas 105 000 *euro* apmērā. Komplektā ietilpst multifunkcionāls krēsls dažāda profila izmeklējumiem, kura izmaksas plānotas 5 000 *euro* apmērā. Ministru kabineta rīkojuma projekta izpilde tiks nodrošināta Aizsardzības ministrijas 2018. gada budžeta ietvaros no budžeta apakšprogrammas 22.12.00 “Nacionālo bruņoto spēku uzturēšana” paredzētajiem līdzekļiem 110 000 *euro* apmērā, veicot nepieciešamo līdzekļu pārdali uz Veselības ministrijas apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”. Normatīvajos aktos noteiktajā kārtībā Aizsardzības ministrija un Veselības ministrija iesniegs priekšlikumu apropriācijas izmaiņām likumā “Par valsts budžetu 2018. gadam” savstarpējā transferta veikšanai.  |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Veselības ministrija un SIA “Rīgas Austrumu klīniskās universitātes slimnīca”  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt vai reorganizēt esošās valsts pārvaldes institūcijas |
| 3. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Aizsardzības ministrs R. Bergmanis

Valsts sekretārs J. Garisons

A. Misiņš, 67335159

andris.misins@mod.gov.lv